<classify> MICHUANO ya kikapu kutafuta bingwa mwakilishi wa michuano ya Afrika inatarajiwa kuanza kesho hadi Novemba 9, mwaka huu kwenye Uwanja wa Ndani wa Taifa jijini Dar es Salaam.Akizungumzia mashindano hayo, Rais wa Shirikisho la Kikapu Tanzania TBF, Phares Magesa alisema timu za wanaume na wanawake kutoka mikoa yote ya Tanzania Bara na Visiwani zitashiriki. Alisema atatafutwa bingwa kwa upande wa wanaume na wanawake na wale watakaofanya vizuri ndio watakaowakilisha mashindano ya klabu ya Afrika mwakani.Mashindano yatafanyika Uwanja wa Ndani tunataka bingwa kwa upande wa wanawake na wanaume watakaoenda kuwakilisha nchi kimataifa, tunawahimiza mashabiki wengi wa mchezo huo kujitokeza kushuhudia michezo hiyo, alisema.Magesa alisema anatarajia michuano hiyo itakuwa yenye ushindani mkubwa kwani kila timu imeonesha shauku ya kutaka kupambana kupigania nafasi hiyo ya kitaifa.Mashindano yalikuwa yaanze kesho leo lakini timu za mikoani ziliomba muda zaidi zijiandae, Kamati ya utendaji ilipokaa ikaamua yaanze Jumapili, alisema.Alizitaka timu zote zinazotarajiwa kushiriki kulipa ada ya ushiriki na viongozi wao wanatakiwa kushiriki katika kikao leo ili kupata ratiba.  <topic>: MICHEZO 